Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 302

12. évfolyam Célok és feladatok A felnőttlét szerepeire való felkészülés egyik fontos eleme a pályaorientáció. Általános célja, hogy segítse a tanulók további iskola- és pályaválasztását. Összetevői: az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak és a hozzájuk vezető utaknak, lehetőségeknek, alternatíváknak a megismerése tevékenységek és tapasztalatok útján. Tudatosítanunk kell a tanulókban, hogy életpályájuk során többször kényszerülhetnek pályamódosításra. A karrierjük építéséhez tudjanak önéletrajzot, álláspályázatot vagy kérvényt írni. Az iskolának – a tanulók életkorához és a lehetőségekhez képest – átfogó képet kell nyújtania a munka világáról. Ennek érdekében olyan feltételeket, tevékenységeket kell biztosítani, amelyek elősegíthetik, hogy a tanulók kipróbálhassák képességeiket, elmélyedhessenek az érdeklődésüknek megfelelő területeken, ezzel is fejlesztve ön- és pályaismereteiket. Tudják a pályaválasztáshoz szükséges információkat megkeresni és azok alapján jól előkészített döntéseket hozni. Ismerjék meg az elektronikus ügyintézés különböző formáit (pl. e-felvételi). Adatainkat adatbázisok tárolják. A tanulók ismerjék meg az adatbázisok szerepét az információ szolgáltatásban. Tudjanak alapvető adatgyűjtési és -feldolgozási algoritmusokat (összegzés, számlálás, eldöntés, keresés, kiválasztás, rendezés) alkalmazni feladatmegoldásokban. Ismerjék az adatbázissal szembeni követelményeket; az adattábla, rekord, mező, kapcsolómező, kulcsmező jellemzőit és az állomány fogalmak alkalmazását, valamint értsék meg ezek egymáshoz való viszonyát. A tananyag tematikai egységei A műveltségterület sajátosságaiból adódóan a tematikai egységek és a tantárgy fejlesztési feladatai egybeesnek, ezért az utóbbiakat a nevelési-oktatási célok között nem szerepeltetjük. Javasolt órakeret Tematikai egység/Fejlesztési célok A 1 óra/hét (37 óra) Az informatikai eszközök használata Informatika-alkalmazói ismeretek Infotechnológia (problémamegoldás informatikai eszközökkel és módszerekkel) Javasolt órakeret Tematikai egység/Fejlesztési célok A 1 óra/hét (37 óra) Infokommunikáció Médiainformatika, könyvtári informatika Az információs társadalom Az elektronikus vásárlás szerepe a XXI. században Év végi összefoglalás Heti összes óraszám Évi összes óraszám

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes